Paltsersk

Paltsersk (Düütsk: Pfälzisch; oaine Beteekenge:Pälzisch [ pɛltsɪʃ ]) is n Dialekt fon dät Düütske. Dät Paltserske kon besunners in ju Uutsproake fon Täärp tou Täärp unnerskeedelk weese. Toun Biespiel kon dät Woud "noa" (hoochdüütsk:nein) ap Paltsersk disse Lokal-Varianten hääbe: nǽ [næ ̃ː], ney [nɛɪ] un nää [nɛː]. Dät Paltserske häd as n Dialekt ook neen ofizielle Skrieuw'wiese, un so skrift, wäl dissen Dialekt uurhaud skrift, as hie wol. In Pennsylvanien baale moonige Ljuude ook n düütsken Dialekt, die dät ooldewaareldske Faanderpaltserske gans äänelk is, wült fuul fon do Ljuude uut ju Faanderpfalz ätter Amerikoa uutwonderd sunt. Sälwen beteekend sik dissen Dialekt as "Deitsch", wät die Paltserske Noome foar "Düütsk" is, of uk as "Pensilfaanisch" (ap Seeltersk "Pennsylvoansk").

 Fergliek fon dät Woud weese (sinn) 
Ju Paltserske Miskenge uut dät Hoochdüütske „sch“ un dät hoochdüütske „ch“ is hier as n „sh“ skrieuwen. N gjucht ch rakt dät bloot in dät Suudpaltserske. Dät „ái“ wäd bienaist so boald as dät hoochdüütske „ai / ei“, man dät A is n bitje stäärker betoond. Dät hier is ne Oard fon Noud-Paltsersk.

   Paltsersk  Middeloaler-Hoochdüütsk  Hoochdüütsk  Seeltersk  Infinitiv sinn  sîn  sein  weese  Präsens ish bindu bisch(t) er/sie/es ismir sinn / sáinihr sinn / seid / sáindie sinn / sáin  ich bindu bister/siu/ez istwir birn/sîn/sintir birt/bint/sît/sintsie sint   ich bindu bister/sie/es istwir sindihr seidsie sind  iek bändu bästhie/juu/dät iswie suntjie suntjo sunt  Präteritum ish waardu waarsch(t)er/sie/es waarmir waare/waarnihr waare/waarndie waare/warn  ich wasdu waser/siu/ez waswir wârenir wârensie wâren   ich wardu warster/sie/es warwir warenihr wartsie waren  iek waasdu wiersthie/ju/dät waaswie wieren(e)jie wieren(e)jo wieren(e)  Perfekt ish bin geweese / gewesst... / geweescht  ?  ich bin gewesen  iek hääbe weesen... 

 Weblinks 

Kategorie:Sproaken
Kategorie:Palts